b'\n_START_ARTICLE_\nDjevojka po pozivu\n_START_PARAGRAPH_\nDjevojka po pozivu (anglicizam call girl ili ponekad eskort dama (engl. escort = "pratnja")) naziv je za seksualnu radnicu (prostitutku) \xc4\x8dije je pru\xc5\xbeanje usluga prethodno dogovoreno "na daljinu", odnosno ne na javnom mjestu kao \xc5\xa1to je to slu\xc4\x8daj sa uli\xc4\x8dnim prostitutkama ili prostitutkama koje rade u javnim ku\xc4\x87ama. Klijent s djevojkom na poziv dogovara sastanak, rabe\xc4\x87i sredstva za komunikaciju kao \xc5\xa1to su telefon ili Internet; u tome mo\xc5\xbee posredovati specijalizirana eskort agencija, rje\xc4\x91e svodnik. Sastanak se potom odvija na mjestu koje je odabrala sama seksualna radnica ili na mjestu koje je odabrao sam klijent. Za mu\xc5\xa1ke prostitutke koji djeluju na sli\xc4\x8dan na\xc4\x8din se koristi izraz callboy._NEWLINE_Usluge koje pru\xc5\xbea eskort dama ne moraju uvijek biti seksualne prirode. Nekada ih unajmljuju klijenti koji jednostavno ne \xc5\xbeele biti osamljeni, a nekada se eskort damu poziva na dru\xc5\xa1tvene doga\xc4\x91aje s ciljem da se impresioniraju poslovni partneri ili prijatelji._NEWLINE_Ovakav oblik prostitucije se, s obzirom da omogu\xc4\x87ava kako ve\xc4\x87u izbirljivost od strane klijenata, tako i ve\xc4\x87u diskreciju i pripremljenost od strane pru\xc5\xbeatelja seksualnih usluga, obi\xc4\x8dno smatra "elitnim" oblikom prostitucije.'